《答颜山农》
明代·湛若水

永新颜氏贤，眼底于八环。如何昨寄书，劝我立杏坛。

杏坛宁有几，自生民以还。夫我异于是，坛在灵台间。

至近而至远，随默以随言。无行而不与，无地何立焉。

留心理五典，神越三坟前。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。